Návrh 
na zrušenie úlohy č. 7  v mesiaci október  2007  z Plánu legislatívnych úloh vlády 
Slovenskej republiky na rok 2007  

Znenie úlohy:

Vypracovať návrh zákona, ktorým sa mení a dopĺňa zákon č. 386/2002 Z. z. o štátnom dlhu a štátnych zárukách  a ktorým sa dopĺňa zákon  č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.

Odôvodnenie:

Na základe  Plánu legislatívnych úloh vlády SR na rok 2007 malo Ministerstvo financií Slovenskej republiky predložiť v mesiaci október  2007  na rokovanie vlády Slovenskej republiky   „Návrh zákona, ktorým sa mení a dopĺňa zákon č. 386/2002 Z. z. o štátnom dlhu a štátnych zárukách  a ktorým sa dopĺňa zákon  č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov“.

Dôvodom predloženia návrhu  novely zákona č. 386/2002 Z. z. v znení neskorších predpisov malo byť legislatívne upresnenie pojmov štátny dlh, správa  štátneho dlhu a strategické riadenie štátneho dlhu. Problematika financovania štátneho dlhu  a spravovania štátneho dlhu je v súčasnosti riešená v dvoch zákonných normách, v zákone č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a v zákone č. 386/2002 Z. z. v znení neskorších predpisov.  

Vzhľadom na prebiehajúci a ešte neukončený procesný audit na Ministerstve financií Slovenskej republiky, v  rámci ktorého je možné očakávať aj zmeny procesov v oblasti strategického riadenia štátneho dlhu, je predloženie novely zákona č. 386/2002 Z. z. v znení neskorších predpisov v tomto období predčasné. Úloha bude zaradená do Plánu legislatívnych úloh vlády Slovenskej republiky na rok 2008.